ai4bharat/Pralekha huggingface dataset:
వ్యవసాయ మంత్రిత్వ శాఖ
అనంతపురం బనానా క్లస్టర్ మరియు హార్టికల్చర్ క్లస్టర్ అభివృద్ధి కార్యక్రమంపై సమీక్ష
అనంతపురంలోని బనానా క్లస్టర్ సుమారు 14,000 మంది అరటి రైతులు మరియు విలువ గొలుసు సంబంధిత వాటాదారులకు ప్రయోజనం చేకూరుస్తుంది మరియు సుమారు 7.5 లక్షల ఎంటీ అరటిని నిర్వహిస్తుంది.
నేషనల్ హార్టికల్చర్ బోర్డ్కు చెందిన హార్టికల్చర్ క్లస్టర్ డెవలప్మెంట్ ప్రోగ్రామ్ ని సమీక్షించేందుకు భారత ప్రభుత్వ వ్యవసాయ మరియు రైతు సంక్షేమ మంత్రిత్వ శాఖ అదనపు కార్యదర్శి డాక్టర్ అభిలాక్ష్ లిఖి, ఐఏస్..అనంతపురం జిల్లాలోని నార్పల మండలం కర్ణపూడి గ్రామాన్ని సందర్శించారు. హెచ్సిడిపి కింద పైలట్ క్లస్టర్గా బనానా కోసం అనంతపురం ఎంపికైంది. సందర్శన సమయంలో డాక్టర్ లిఖి క్లస్టర్ నుండి అరటిపండు విలువ గొలుసు వాటాదారులతో సంభాషించారు. అరటి పెంపకందారులతో సంభాషిణ సందర్భంగా.. ఈ కార్యక్రమం ప్రీ-ప్రొడక్షన్, ప్రొడక్షన్, పోస్ట్-హార్వెస్ట్ మేనేజ్మెంట్, లాజిస్టిక్స్, మార్కెటింగ్ మరియు బ్రాండింగ్తో సహా మొత్తం విలువ గొలుసు యొక్క సవాళ్లను పరిష్కరిస్తుంది అని చెప్పారు.
హెచ్సిడీపీ అనేది భౌగోళిక స్పెషలైజేషన్ను ప్రభావితం చేయడానికి మరియు హార్టికల్చర్ క్లస్టర్ల సమగ్ర మరియు మార్కెట్-నేతృత్వ అభివృద్ధిని ప్రోత్సహించడానికి రూపొందించబడింది. అరటి పండించేవారికి మంచి వ్యవసాయ పద్ధతుల యొక్క ప్రాముఖ్యతను ఆయన వివరించాడు. ఫలితంగా నాణ్యమైన ఉత్పత్తులను పొందడం వల్ల అధిక ఆదాయం అందుతుంది. క్లస్టర్ డెవలప్మెంట్ ప్రోగ్రామ్పై రైతులతో వర్క్షాప్ నిర్వహించి, ప్రోగ్రామ్ యొక్క అంశాలు మరియు లక్ష్యాలపై వారికి అవగాహన కల్పించాలని బ్లాక్ స్థాయి ఉద్యానవన అధికారులను ఆయన కోరారు.
వ్యవసాయం మరియు రైతుల సంక్షేమ మంత్రిత్వ శాఖ 55 హార్టికల్చర్ క్లస్టర్లను గుర్తించింది. వాటిలో 12 ప్రోగ్రాం యొక్క పైలట్ లాంచ్ కోసం ఎంపిక చేయబడ్డాయి. పైలట్ దశలోని క్లస్టర్లలో ఆపిల్కు షోపియాన్  మరియు కిన్నౌర్  ఉన్నాయి. అలాగే మామిడికి లక్నో  కచ్  మరియు మహబూబ్ నగర్ , అరటి కోసం అనంతపురం  మరియు తేని  ద్రాక్ష కోసం నాసిక్ , పైనాపిల్ కోసం సిఫాహిజాల , దానిమ్మకోసం షోలాపూర్  మరియు చిత్రదుర్గ  మరియు పసుపు కోసం వెస్ట్ జైంతియా హిల్స్  ఉన్నాయి.
కార్యక్రమం యొక్క విస్తృతి మరియు ప్రభావం గురించి డాక్టర్ లిఖి మాట్లాడుతూ “అనంతపూర్లోని బనానా క్లస్టర్ సుమారు 14,000 మంది అరటి రైతులు మరియు విలువ గొలుసు సంబంధిత వాటాదారులకు ప్రయోజనం చేకూరుస్తుంది మరియు సుమారు 7.5 లక్షల ఎంటీ అరటిని నిర్వహిస్తుంది. ఈ కార్యక్రమంతో మేము లక్ష్యంగా చేసుకున్న పంటల ఎగుమతులను 20-25% మెరుగుపరచడం మరియు క్లస్టర్ పంటల పోటీతత్వాన్ని పెంపొందించడానికి క్లస్టర్-నిర్దిష్ట బ్రాండ్లను రూపొందించడం లక్ష్యంగా పెట్టుకున్నాము" అని వివరించారు.
క్లస్టర్లో ప్రోగ్రామ్ను అమలు చేయడానికి క్లస్టర్ డెవలప్మెంట్ ఏజెన్సీగా నియమించబడిన ఆంధ్రప్రదేశ్ హార్టికల్చర్ డెవలప్మెంట్ ఏజెన్సీ అధికారులతో ఇంటరాక్షన్ సందర్భంగా ప్రోగ్రామ్ యొక్క పురోగతిని డాక్టర్ లిఖి సమీక్షించారు. కార్యక్రమం సకాలంలో అమలయ్యేలా చూడాలని సంబంధిత అధికారులను ఆయన కోరారు. కార్యక్రమం కింద జరుగుతున్న కార్యక్రమాలను సమీక్షించడానికి ఎప్పటికప్పుడు సమావేశం నిర్వహించాలని చెప్పారు. ఈ పర్యటనలో డాక్టర్ లిఖితో పాటు కమిషనర్ హార్టికల్చర్, ఆంధ్రప్రదేశ్; డైరెక్టర్ హార్టికల్చర్, ఆంధ్రప్రదేశ్; డైరెక్టర్, హార్టికల్చర్ డెవలప్మెంట్ ఏజెన్సీ, మరియు ఇతర అధికారులు, ఆంధ్రప్రదేశ్ ఉద్యానవన శాఖ అధికారులు పాల్గొన్నారు.
రసాయనాలు, ఎరువుల మంత్రిత్వ శాఖ
రైతుల అవసరాలను తీర్చేందుకు 27500 మెట్రిక్ టన్నుల ఎంఒపి ఎరువును టూటికార్న్లో 3వ దశ సరుకు దిగుమతిలో భాగంగా అందుకున్న ఫ్యాక్ట్
మూడవ మ్యురియేట్ ఆఫ్ పొటాష్  దిగుమతి ఓడ సోమవారంనాడు టూటికార్న్ పోర్టులో దిగింది. ది ఫర్టిలైజర్స్ అండ్ కెమికెల్స్ ట్రావెన్కోర్ లిమిటెడ్  ఈ ఉత్పత్తిని దిగుమతి చేసుకుంది. దాదాపు 27500 మెట్రిక్ టన్నుల ఉత్పత్తిని పొందే ప్రక్రియ సాగుతోంది.
ఈ సరుకు దిగుమతితో ఈ ఏడాది దిగుమతులు 82000 మెట్రిక్ టన్నుల ఎంఒపిని దిగుమతి చేసుకున్నట్టు అయింది. రసాయినాలు, ఎరువుల మంత్రిత్వ శాఖకు చెందిన ఫ్యాక్ట్ మూడు దశల్లో దిగుమతి కోసం ఆర్డర్ను పెట్టింది.
ఎంఒపితో కలిసి ఫ్యాక్ట్ ప్రధాన ఉత్పత్తి అయిన ఫ్యాక్టంఫోస్ కు దక్షిణ భారత రైతులు ఎక్కువగా ప్రాధాన్యత ఇస్తారు.
ఈ ఏడాదిలో మరో రెండు విడతలుగా ఎరువును తెప్పించేందుకు కంపెనీ యోచిస్తోంది.
ఖరీఫ్ కాలంలో రైతుల డిమాండ్ను తీర్చడానికి ఇంతకు ముందు కంపెనీ రెండు దఫాలుగా ఎంఒపిని, ఒక పార్సెల్ ఎన్పికె ను దిగుమతి చేసుకుంది.
దేశంలోనే అతిపెద్ద ఎరువుల ఉత్పత్తిదారు అయిన ఫ్యాక్ట్, ఈ ఏడాది ఎరువుల ఉత్పత్తి, మార్కెటింగ్లలో చక్కటి పనితీరును కనబరుస్తోంది.
రహదారి రవాణా, హైవేల మంత్రిత్వ శాఖ
హైవేలపై ఉన్న ఫీజు ప్లాజాల్లో పూర్తి ఫాస్టాగ్ వ్యవస్థ దాదాపు 96 శాతానికి చేరుకున్న ఫాస్టాగ్ వినియోగం
డిజిటల్ పద్ధతిలో రుసుముల చెల్లింపును ప్రోత్సహించడానికి, టోల్ గేట్ల వాహనాలను ఆపాల్సిన అవసరం లేకుండా ప్రయాణించడానికి, జాతీయ రహదారులపై ఉన్న ఫీజు ప్లాజాల అన్ని వరుసలను "ఫాస్టాగ్ లేన్ ఆఫ్ ది ఫీజ్ ప్లాజా"గా కేంద్ర ప్రభుత్వం ప్రకటించింది. 2021 ఫిబ్రవరి 15/16 అర్ధరాత్రి నుంచి ఇది అమల్లోకి వచ్చింది. ప్రస్తుతం, జాతీయ రహదారులపై అన్ని ఫీజు ప్లాజాలు పూర్తి ఫాస్ట్ ట్యాగ్ వ్యవస్థను కలిగి ఉన్నాయి. అన్ని వరుసలను ఫాస్టాగ్ లేన్లుగా ప్రకటించిన తర్వాత, ఫాస్టాగ్ ఉపయోగిస్తున్నవారి సంఖ్య దాదాపు 96 శాతానికి చేరింది. ఫిబ్రవరి 14న ఇది 80 శాతంగా ఉంది.
వినియోగ రుసుముల వసూళ్లలో సాంకేతికతను పెంచడం నిరంతర ప్రక్రియ. కేంద్ర ప్రభుత్వం దీనిని చురుగ్గా అనుసరిస్తోంది.
కేంద్ర రహదారి రవాణా, హైవేల శాఖ మంత్రి శ్రీ నితిన్ గడ్కరీ ఈ సమాచారాన్ని లిఖితపూర్వక సమాధానంగా రాజ్యసభకు సమర్పించారు.
ప్రధాన మంత్రి కార్యాలయం
భారత మాజీ క్రికెటర్ సలీం దురానీ మృతిపై ప్రధానమంత్రి సంతాపం
భారత క్రికెట్ జట్టు మాజీ ఆటగాడు సలీం దురానీ కన్నుమూతపై ప్రధానమంత్రి శ్రీ నరేంద్ర మోదీ తీవ్ర సంతాపం వ్యక్తం చేశారు.
ఈ మేరకు ఒక ట్వీట్ ద్వారా పంపిన సందేశంలో:
“సలీమ్ దురానీ ఓ క్రికెట్ దిగ్గజం.. ఒక్కమాటలో చెబితే క్రికెట్ క్రీడకే ప్రతీక. ప్రపంచ క్రికెట్లో భారత్ అగ్రశ్రేణి జట్టుగా రూపొందడంలో ఆయన తనవంతు పాత్ర పోషించారు. మైదానంలోనే కాకుండా వెలుపల కూడా ఆయన శైలి ప్రసిద్ధం. అటువంటి ప్రముఖ క్రీడాకారుడి మరణం నన్నెంతో బాధిస్తోంది. ఆయన కుటుంబానికి, అభిమానులకు నా ప్రగాఢ సానుభూతి. ఆయన ఆత్మకు శాంతి చేకూరాలని ఆకాంక్షిస్తున్నాను” అని పేర్కొన్నారు.
అలాగే “గుజరాత్తో దురానీకి ఓ ప్రత్యేక, చిరకాల అనుబంధం ఉంది. ఆయన కొన్నేళ్లపాటు రాష్ట్రంలోని సౌరాష్ట్ర జట్టుకు ప్రాతినిధ్యం వహించడంతోపాటు గుజరాత్లోనే నివసించారు. ఓ సందర్భంలో ఆయనను కలుసుకుని ముచ్చటించే అవకాశం నాకు లభించింది. దురానీ బహుముఖ వ్యక్తిత్వంపట్ల నేనెంతో ఆకర్షితుడనయ్యాను. ఆయన లేని లోటు ఎన్నటికీ తీరనిదే” అని ప్రధానమంత్రి వ్యాఖ్యానించారు. ఆయనను తాను కలుసుకున్నప్పటి కొన్ని దృశ్యాలను కూడా ఈ సందర్భంగా ప్రధాని ప్రజలతో పంచుకున్నారు.
ప్రధాన మంత్రి కార్యాలయం
ప్రపంచ సంస్కృత దినోత్సవం సందర్భంగా దేశ ప్రజలకు శుభాకాంక్షలు తెలియజేసిన - ప్రధానమంత్రి
ప్రధానమంత్రి శ్రీ నరేంద్ర మోదీ ప్రపంచ సంస్కృత దినోత్సవం సందర్భంగా ప్రజలకు సంస్కృతంలో తమ శుభాకాంక్షలు తెలియజేశారు.
ఈ మేరకు ప్రధానమంత్రి సామాజిక మాధ్యమం ద్వారా ఒక ట్వీట్ చేస్తూ,
" ఏషా భాషా ప్రాచీనా చేదపి ఆధునికీ,
యస్యాం గహం తత్త్వజ్ఞానం అస్తి తరుణం కావ్యం అపి అస్తి,
యా సరళతయా అభాసయోగ్యా పరం శ్రేష్ఠదర్శనయుక్తా చ,
తం సంస్కృతభాషాం అధికాధికం జనః పఠేయుః |
సర్వేభ్యహః సంస్కృతదివసస్య శుభాషయః |" అని పేర్కొన్నారు.
రసాయనాలు, ఎరువుల మంత్రిత్వ శాఖ
రబీ పంట కాలానికి అవసరమైన యూరియా,డీఏపీ, ఎంఓపి, ఎన్పీకే, ఎస్ఎస్పీ ఎరువులు దేశంలో అందుబాటులో ఉన్నాయి
తిరుచ్చి, తమిళనాడు, రాజస్థాన్లలో ఎరువుల కొరత ఉందని కొన్ని పత్రికల్లో కథనాలు వచ్చాయి. ఈ కధనాలు వాస్తవాలకు దూరంగా ఉన్నాయి. దేశంలో రబీ సీజన్ అవసరాలకు సరిపడా ఎరువులు అందుబాటులో ఉన్నాయని స్పష్టం చేయడం జరిగింది. అన్ని రాష్ట్రాలకు అవసరమైన ఎరువులను కేంద్రం సరఫరా చేస్తోంది. సరైన జిల్లా అంతర్ జిల్లా & అంతర్-జిల్లా పంపిణీ వ్యవస్థ ద్వారా రాష్ట్రంలో ఎరువులు సరఫరా చేయాల్సిన బాధ్యత సంబంధిత రాష్ట్ర ప్రభుత్వాలపై ఉంది.
దేశంలో అందుబాటులో ఉన్న వివిధ ఎరువుల వివరాలు:
యూరియా:
దేశంలో 2022-23 పంట కాలంలో 180.18 ఎల్ఎంటీల యూరియా అవసరం ఉంటుందని అంచనా వేయడం జరిగింది. 16.11.2022 నాటికి 57.40 ఎల్ఎంటీల అవసరం ఉంటుంది. అయితే, 16.11.2022 నాటికి ఎరువుల విభాగం 92.54 ఎల్ఎంటీల యూరియాను అందుబాటులో ఉంచింది. ఈ సమయంలో 38.43 ఎల్ఎంటీల యూరియా అమ్మకాలు జరిగాయి. రాష్ట్రాల వద్ద 54.11 ఎల్ఎంటీల యూరియా నిల్వలు ఉన్నాయి. దీనితో పాటు యూరియా ఉత్పత్తి చేస్తున్న ప్లాంటుల వద్ద 1.05 ఎల్ఎంటీల యూరియా, ఓడ రేవుల్లో 5.05 ఎల్ఎంటీల యూరియా నిల్వలు ఉన్నాయి. యూరియా అవసరాలు తీర్చడానికి ఈ నిల్వలు సరిపోతాయి.
డీఏపీ:
దేశంలో 2022-23 పంట కాలంలో 55.38 ఎల్ఎంటీల డీఏపీ అవసరం ఉంటుందని అంచనా వేయడం జరిగింది. 16.11.2022 నాటికి 26.98 ఎల్ఎంటీల డీఏపీ అవసరం ఉంటుంది. అయితే, 16.11.2022 నాటికి ఎరువుల విభాగం 36.90 ఎల్ఎంటీల డీఏపీను అందుబాటులో ఉంచింది. ఈ సమయంలో 24.57 ఎల్ఎంటీల డీఏపీ అమ్మకాలు జరిగాయి. రాష్ట్రాల వద్ద 12.33 ఎల్ఎంటీల డీఏపీ నిల్వలు ఉన్నాయి. దీనితో పాటు యూరియా ఉత్పత్తి చేస్తున్న ప్లాంట్ల వద్ద 0.51 ఎల్ఎంటీల డీఏపీ , ఓడ రేవుల్లో 4.51 ఎల్ఎంటీల డీఏపీ నిల్వలు ఉన్నాయి. డీఏపీ అవసరాలు తీర్చడానికి ఈ నిల్వలు సరిపోతాయి.
ఎంఓపి :
దేశంలో 2022-23 పంట కాలంలో 14.35 ఎల్ఎంటీల ఎంఓపి అవసరం ఉంటుందని అంచనా వేయడం జరిగింది. 16.11.2022 నాటికి 5.28 ఎల్ఎంటీల ఎంఓపి అవసరం ఉంటుంది. అయితే, 16.11.2022 నాటికి ఎరువుల విభాగం 5.28 ఎల్ఎంటీల ఎంఓపి అందుబాటులో ఉంచింది. ఈ సమయంలో 3.01 ఎల్ఎంటీల ఎంఓపి అమ్మకాలు జరిగాయి. రాష్ట్రాల వద్ద 5.03 ఎల్ఎంటీల ఎంఓపి నిల్వలు ఉన్నాయి. దీనితో పాటు ఓడ రేవుల్లో 1.17 ఎల్ఎంటీల ఎంఓపి నిల్వలు ఉన్నాయి. ఎంఓపి అవసరాలు తీర్చడానికి ఈ నిల్వలు సరిపోతాయి.
ఎన్ పి కె :
దేశంలో 2022-23 పంట కాలంలో 56.97 ఎల్ఎంటీల ఎన్ పి కె అవసరం ఉంటుందని అంచనా వేయడం జరిగింది. 16.11.2022 నాటికి 20.12 ఎల్ఎంటీల ఎన్ పి కె అవసరం ఉంటుంది. అయితే, 16.11.2022 నాటికి ఎరువుల విభాగం 40.76 ఎల్ఎంటీల ఎన్ పి కె ను అందుబాటులో ఉంచింది. ఈ సమయంలో 15.99 ఎల్ఎంటీల ఎన్ పి కె అమ్మకాలు జరిగాయి. రాష్ట్రాల వద్ద 24.77 ఎల్ఎంటీల ఎన్ పి కె నిల్వలు ఉన్నాయి. దీనితో పాటు ఎన్ పి కె ఉత్పత్తి చేస్తున్న ప్లాంట్ల వద్ద 1.24 ఎల్ఎంటీల ఎన్ పి కె , ఓడ రేవుల్లో 2.93 ఎల్ఎంటీల ఎన్ పి కె నిల్వలు ఉన్నాయి. ఎన్ పి కె అవసరాలు తీర్చడానికి ఈ నిల్వలు సరిపోతాయి.
ఎస్ఎస్పీ :
దేశంలో 2022-23 పంట కాలంలో 33.64 ఎల్ఎంటీల ఎస్ఎస్పీ అవసరం ఉంటుందని అంచనా వేయడం జరిగింది. 16.11.2022 నాటికి 14.05 ఎల్ఎంటీల ఎస్ఎస్పీ అవసరం ఉంటుంది. అయితే, 16.11.2022 నాటికి ఎరువుల విభాగం 24.79 ఎల్ఎంటీల ఎస్ఎస్పీ అందుబాటులో ఉంచింది. ఈ సమయంలో 9.25 ఎల్ఎంటీల ఎస్ఎస్పీ అమ్మకాలు జరిగాయి. రాష్ట్రాల వద్ద 15.54 ఎల్ఎంటీల ఎస్ఎస్పీ నిల్వలు ఉన్నాయి. దీనితో పాటు ఎస్ఎస్పీ ఉత్పత్తి చేస్తున్న ప్లాంట్ల వద్ద 1.65 ఎల్ఎంటీల ఎస్ఎస్పీ అవసరాలు తీర్చడానికి ఈ నిల్వలు సరిపోతాయి.
అందువల్ల, దేశంలో యూరియా, డీఏపీ, ఎంఓపి, ఎన్ పి కె మరియు ఎస్ఎస్పీ ఎరువుల లభ్యత రబీ పంట కాలం అవసరాలకు సరిపోతుంది.
ప్రధాన మంత్రి కార్యాలయం
అంతర్జాతీయ పులి దినం సందర్భం లో వ్యాఘ్ర సంరక్షకుల ప్రయాసల ను ప్రశంసించినప్రధాన మంత్రి
అంతర్జాతీయ పులి దినం సందర్భం లో ప్రధాన మంత్రి శ్రీ నరేంద్ర మోదీ వ్యాఘ్ర సంరక్షకుల ప్రయాసల ను ప్రశంసించారు.
ప్రధాన మంత్రి ఒక ట్వీట్ లో -
‘‘పులుల సంతతి ని సంరక్షించడం కోసం చురుకు గా కృషి చేస్తున్న వారందరిని అంతర్జాతీయ పులి దినం సందర్భం లో నేను ప్రశంసిస్తున్నాను. భారతదేశం లో 75,000 చ.కి.మీ. కి పైగా వ్యాపించిన 52 వ్యాఘ్ర అభయారణ్యాలు నిర్వహణ లో ఉన్నాయన్న విషయం మిమ్ములను గర్వపడేటట్టు చేస్తుంది. పులి జాతి ని సంరక్షించడం లో స్థానిక సముదాయాల కు ప్రమేయాన్ని కల్పించడం కోసం వినూత్నమైనటువంటి చర్యల ను చేపట్టడం జరుగుతోంది.’’ అని పేర్కొన్నారు.
(
ఆరోగ్య, కుటుంబ సంక్షేమ మంత్రిత్వ శాఖ
84 కోట్ల డోసులను దాటిన భారతదేశ కొవిడ్-19 టీకా కార్యక్రమం
గత 24 గంటల్లో 72 లక్షలకుపైగా డోసులు నిర్వహణ
97.78 శాతానికి చేరిన రికవరీ రేటు
గత 24 గంటల్లో 31,382 కొత్త కేసులు నమోదు
మొత్తం కేసుల్లో క్రియాశీల కేసులు  0.89 శాతం
వారపు పాజిటివిటీ రేటు  గత 91 రోజులుగా 3 శాతం కంటే తక్కువ
దేశంలో కొవిడ్-19 టీకా కార్యక్రమం నిన్నటితో 84 కోట్ల డోసుల మైలురాయిని దాటింది. ఈ రోజు ఉదయం 7 గంటల వరకు తాత్కాలిక సమాచారం ప్రకారం; గత 24 గంటల్లో ఇచ్చిన 72,20,642 డోసులతో కలిపి, మొత్తంగా 83 కోట్ల డోసులను  టీకా కార్యక్రమం అధిగమించింది. 82,33,242 సెషన్ల ద్వారా ఇది సాధ్యమైంది.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
ఆరోగ్య సిబ్బంది
|
|
మొదటి డోసు
|
|
1,03,70,563
|
|
రెండో డోసు
|
|
88,01,251
|
|
ఫ్రంట్లైన్ వర్కర్లు
|
|
మొదటి డోసు
|
|
1,83,48,120
|
|
రెండో డోసు
|
|
1,47,20,755
|
|
18-44 ఏళ్ల వారు
|
|
మొదటి డోసు
|
|
34,09,34,722
|
|
రెండో డోసు
|
|
6,89,23,655
|
|
45-59 ఏళ్ల వారు
|
|
మొదటి డోసు
|
|
15,45,17,383
|
|
రెండో డోసు
|
|
7,22,23,600
|
|
60 ఏళ్లు పైబడినవారు
|
|
మొదటి డోసు
|
|
9,87,31,605
|
|
రెండో డోసు
|
|
5,39,46,372
|
|
మొత్తం
|
|
84,15,18,026
గత 24 గంటల్లో 32,542 మంది రోగులు కోలుకున్నారు. దీంతో, కోలుకున్న రోగుల మొత్తం సంఖ్య  3,28,48,273 కు పెరిగింది.
దేశవ్యాప్త రికవరీ రేటు 97.78 శాతానికి చేరింది. 2020 మార్చి తర్వాత ఇది గరిష్ట స్థాయి.
కేంద్రం-రాష్ట్రాలు, కేంద్ర పాలిత ప్రాంతాల నిరంతర, సహకార ప్రయత్నాల కారణంగా, వరుసగా 89వ రోజు కూడా 50,000 కంటే తక్కువ రోజువారీ కొత్త కేసులు నమోదయ్యాయి.
గత 24 గంటల్లో 31,382 కొత్త కేసులు నమోదయ్యాయి.
ప్రస్తుత యాక్టివ్ కేసుల సంఖ్య 3,00,162. దేశంలోని మొత్తం పాజిటివ్ కేసుల్లో ఇది 0.89 శాతం. 2020 మార్చి తర్వాత దేశంలోని క్రియాశీల కేసుల్లో ఇదే కనిష్ట స్థాయి.
దేశవ్యాప్తంగా కరోనా పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 15,65,696 పరీక్షలు చేశారు. దేశవ్యాప్తంగా ఇప్పటివరకు 55.99 కోట్లకుపైగా  పరీక్షలు నిర్వహించారు.
వారపు పాజిటివిటీ రేటు 2.07 శాతంగా ఉంది. గత 91 రోజులుగా 3 శాతం కంటే తక్కువగా నమోదవుతోంది. రోజువారీ పాజిటివిటీ రేటు 2 శాతంగా ఉంది. రోజువారీ పాజిటివిటీ రేటు గత 25 రోజులుగా 3 శాతం కంటే తక్కువగా, 108 రోజులుగా 5 శాతం కంటే తక్కువగా నమోదవుతోంది.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
ఆర్ఎంఎస్ 2023-24లో 260 ఎల్ఎంటీల మార్కును దాటేసిన గోధుమల సేకరణ
- గతేడాది మొత్తం సేకరణను అధిగమించిన ఇప్పటి వరకు గోధమల సేకరణ
- సెంట్రల్ పూల్లో గోధుమ మరియు బియ్యం యొక్క కంబైన్డ్ స్టాక్ 579 ఎల్ఎంటీ కంటే ఎక్కువగా సేకరణ
- ప్రస్తుత గోధుమ సేకరణ కార్యకలాపాల సమయంలో 21 లక్షల మందికి పైగా
రైతులకు రూ. 47,000 కోట్ల అవుట్ఫ్లో
ప్రస్తుత రబీ మార్కెటింగ్ సీజన్  2023-24లో గోధుమ సేకరణ సజావుగా సాగుతోంది. 30.05.2023 వరకు ప్రస్తుత సీజన్లో గోధుమల ప్రగతిశీల సేకరణ 262 లక్షల మెట్రిక్ టన్నులకు  చేరింది. ఇది ఇప్పటికే గత సంవత్సరం మొత్తం సేకరణ 188 ఎల్ఎంటీలను అధిగమించింది. 74 ఎల్ఎంటీ మేర అధిక సేకరణ నమోదయింది. దాదాపు 21.27 లక్షల మంది రైతులు ఇప్పటికే కొనసాగుతున్న గోధుమ సేకరణ కార్యకలాపాల ద్వారా కనీస మద్దతు ధర  తోడ్పాటుతో దాదాపు రూ. 47,000 కోట్ల మేర ప్రతిఫలాన్ని అందుకున్నారు. సేకరణలో ప్రధానం స్టాక్ పంజాబ్, మధ్యప్రదేశ్ మరియు హర్యానా మూడు సేకరించే రాష్ట్రాల నుండి వరుసగా 121.27 ఎల్ఎంటీ, 70.98 ఎల్ఎంటీ మరియు 63.17 ఎల్ఎంటీల మేర వచ్చింది. ఈ సంవత్సరం ఆరోగ్యకరమైన సేకరణకు గాను దోహదపడేలా భారత ప్రభుత్వం అకాల వర్షాల కారణంగా ప్రభావితమైన గోధుమల నాణ్యతా నిర్దేశాలలో సడలింపు మంజూరు చేసింది. దీనికి తోడు గ్రామ/పంచాయతీ స్థాయిలో కొనుగోలు కేంద్రాల ప్రారంభం; మెరుగైన ఔట్రీచ్ కోసం నియమించబడిన సేకరణ కేంద్రాలకు అదనంగా సహకార సంఘాలు/ గ్రామ పంచాయతీలు/ అర్హతియాలు మొదలైన వాటి ద్వారా సేకరణను నిర్వహించడం మరియు సేకరణ కార్యకలాపాల కోసం ఎఫ్పీఓలను నిమగ్నం చేయడానికి అనుమతించడం వంటి చర్యలను భారత ప్రభుత్వ తీసుకుంది. బియ్యం సేకరణ కూడా సజావుగా సాగుతోంది. ఖరీఫ్ మార్కెటింగ్ సీజన్  2022-23 యొక్క ఖరీఫ్ పంటలో 30.05.2023 వరకు 385 ఎల్ఎంటీ బియ్యం కొనుగోలు చేశారు, ఇంకా 110 ఎల్ఎంటీ ఇంకా సేకరించాల్సి ఉంది. ఇంకా, KMS 2022-23 యొక్క రబీ పంట సమయంలో 106 LMT బియ్యాన్ని సేకరించాలని అంచనా వేయబడింది. సెంట్రల్ పూల్లో గోధుమలు మరియు బియ్యం యొక్క సంయుక్త స్టాక్ స్థానం 579 LMT  కంటే ఎక్కువగా ఉంది, ఇది ఆహార ధాన్యాల అవసరాలను తీర్చడానికి దేశాన్ని సౌకర్యవంతమైన స్థితిలో ఉంచింది. ఇంకా, jకేఎంఎస్ 2022-23 యొక్క రబీ పంట సమయంలో 106 ఎల్ఎంటీ బియ్యాన్ని సేకరించాలని అంచనా వేయబడింది. సెంట్రల్ పూల్లో గోధుమలు మరియు బియ్యం యొక్క ఉమ్మడి స్టాక్ స్థానం 579 ఎల్ఎంటీ  కంటే ఎక్కువ, ఇది ఆహార ధాన్యాల అవసరాలను తీర్చడానికి దేశాన్ని సౌకర్యవంతమైన స్థితిలో ఉంచింది.
ప్రధాన మంత్రి కార్యాలయం
ఆసియా క్రీడల హాకీలో స్వర్ణం సాధించిన భారత పురుషుల జట్టుకు ప్రధానమంత్రి అభినందన
ఆసియా క్రీడల పురుషుల హాకీలో స్వర్ణ పతకం కైవసం చేసుకున్న భారత జట్టును ప్రధానమంత్రి శ్రీ నరేంద్ర మోదీ అభినందించారు. భారత క్రీడాకారులు చూపిన పట్టుదల, అంకిత భావం, మైదానంలో వారి మధ్య సమన్వయం అత్యద్భుతమని ఆయన కొనియాడారు. భవిష్యత్తులోనూ వారు మరిన్ని విజయాలు సాధించాలని శుభాకాంక్షలు తెలిపారు.
ఈ మేరకు ‘ఎక్స్’ ద్వారా పంపిన ఒక సందేశంలో:
“ఆసియా క్రీడాల్లో మన పురుషుల హాకీ జట్టు అత్యద్భుత ప్రదర్శనతో స్వర్ణ పతకం చేజిక్కించుకుంది! ఈ అత్యుత్తమ ప్రతిభా ప్రదర్శనపై జట్టుకు నా అభినందనలు. అకుంఠిత దీక్ష, అంకిత భావం, ఆటగాళ్ల మధ్య సమన్వయం ఎంతో అబ్బురపరిచాయి. తమ నైపుణ్యంతో వారు పతకాన్ని మాత్రమే కాకుండా అసంఖ్యాక భారతీయుల హృదయాలను కూడా గెలుచుకున్నారు. వారి జట్టు స్ఫూర్తికి ఈ విజయం ఒక నిదర్శనం. భవిష్యత్తులోనూ వారు ఇలాగా అత్యుత్తమంగా రాణించాలని ఆకాంక్షిస్తున్నాను” అని ప్రధానమంత్రి పేర్కొన్నారు.
ఆర్ధిక వ్యవహారాల మంత్రివర్గ సంఘం
ఆర్థిక వ్యవహారాల కేబినెట్ కమిటీ 
ఈశాన్య ప్రాంతీయ వ్యవసాయ మార్కెటింగ్ కార్పొరేషన్ లిమిటెడ్ పునరుద్ధరణకు ఆమోదం తెలిపిన - కేంద్ర మంత్రిమండలి
77.45 కోట్ల రూపాయలతో పునరుద్ధరణ ప్యాకేజీ 
ఈశాన్య ప్రాంత రైతులకు వారి ఉత్పత్తులకు గిట్టుబాటు ధర కల్పించడంలో ఈ చర్య సహాయపడుతుంది
దాదాపు 33,000 మందికి ప్రత్యక్షంగా లేదా పరోక్షంగా ఉపాధి లభిస్తుంది
ప్రధానమంత్రి అధ్యక్షతన సమావేశమైన ఆర్థిక వ్యవహారాల కేబినెట్ కమిటీ , ఈశాన్య ప్రాంత అభివృద్ధి మంత్రిత్వ శాఖ  పరిపాలనా నియంత్రణలో ఉన్న కేంద్ర ప్రభుత్వ రంగ సంస్థ, ఈశాన్య ప్రాంత వ్యవసాయ మార్కెటింగ్ కార్పొరేషన్ లిమిటెడ్  పునరుద్ధరణ కోసం, 77.45 కోట్ల రూపాయల  పునరుద్ధరణ ప్యాకేజీని ఆమోదించింది.
ప్రయోజనాలు:
పునరుద్ధరణ ప్యాకేజీ అమలు తో, ఈశాన్య ప్రాంత రైతుల ఉత్పత్తులకు గిట్టుబాటు ధర లభిస్తుంది.
జి.ఐ. ఉత్పత్తుల నమోదు మొదలైన, వివిధ కార్యక్రమాల్లో పాల్గొనడం ద్వారా , ప్రపంచ మార్కెట్లో ఈశాన్య ప్రాంత రైతుల ఉత్పత్తులను ప్రోత్సహించడానికి వీలుగా, రైతులకు మెరుగైన వ్యవసాయ సౌకర్యాలు అందించడం, క్లస్టర్ల లోని రైతులకు శిక్షణ, సేంద్రీయ విత్తనాలు, ఎరువులు, పంట కోతల అనంతరం రైతులకు సౌకర్యాలు అందించడం వంటి అనేక వినూత్న ప్రణాళికలను అమలు చేయడానికి వీలుగా, ఈశాన్య ప్రాంత వ్యవసాయ మార్కెటింగ్ కార్పొరేషన్ లిమిటెడ్  కి పునరుద్ధరణ ప్యాకేజీ సహాయపడుతుంది.
స్వచ్చంద పదవీ విరమణ, ఇతర వ్యయ తగ్గింపు చర్యల ఫలితంగా కార్పొరేషన్ ఆదాయం పెరుగుతుంది, ఇతర ఖర్చులు తగ్గుతాయి, నిరంతర ప్రాతిపదికన కార్పొరేషన్ లాభాలను ఆర్జించడం ప్రారంభించడంతో పాటు, భారత ప్రభుత్వ రుణాలపై ఆధారపడటం కూడా నిలిచిపోతుంది.
ఉపాధి కల్పన సామర్ధ్యం:
ఎన్.ఈ.ఆర్.ఏ.ఎం.ఏ.సి. పునరుద్ధరణ ప్యాకేజీ అమలైన తర్వాత, వ్యవసాయ రంగం, ప్రాజెక్టులు, ఈవెంట్ ల నిర్వహణ, లాజిస్టిక్స్, సార్టింగ్, గ్రేడింగ్, విలువ జోడింపు, వ్యవస్థాపకత, మార్కెటింగ్ వంటి రంగాలలో ప్రత్యక్షంగా, పరోక్షంగా ఉపాధి లభిస్తుంది. దాదాపు 33,000 మందికి వీటి ద్వారా ఉపాధి లభిస్తుందని భావిస్తున్నారు.
లక్ష్యాలు:
ప్రపంచ మార్కెట్లో ఈశాన్య ప్రాంత రైతుల ఉత్పత్తులను ప్రోత్సహించడానికి వీలుగా, ఈవెంట్లలో పాల్గొనడం, జి.ఐ.  ఉత్పత్తులు నమోదు చేయడం మొదలైన కార్యక్రమాలు అమలు చేసి, ఎఫ్.పి.ఓ. లతో పాటు ఇతర సాగుదారులను ప్రోత్సహించడం వంటి వివిధ వినూత్న ప్రణాళికలను అమలు చేయడం ద్వారా, మెరుగైన వ్యవసాయ సౌకర్యాలు, క్లస్టర్లలో రైతులకు శిక్షణ, సేంద్రియ విత్తనాలు, ఎరువులు, పంట కోతల అనంతర సౌకర్యాలు వంటివి అమలుచేయడానికి, పునరుద్ధరణ ప్యాకేజీ, ఎన్.ఈ.ఆర్.ఏ.ఎం.ఏ.సి. కి సహాయపడుతుంది.
వీటితో పాటు, ప్రధానమంత్రి కిసాన్ సంపద యోజన, ఆత్మ నిర్భర్ భారత్, కృషి ఉడాన్, కిసాన్ రైల్, వ్యవసాయ మౌలిక సదుపాయాల నిధి వంటి ఇతర భారత ప్రభుత్వ పథకాలను సద్వినియోగం చేసుకోవడం ద్వారా, వెదురు తోటల పెంపకం, తేనెటీగల పెంపకం, ఇ-కామర్స్ ద్వారా అమ్మకాలపై దృష్టి పెట్టడం జరుగుతోంది. అదేవిధంగా, అధిక విలువ కలిగిన సేంద్రీయ పంటల సాగులో పాలుపంచుకునే రైతులు, పారిశ్రామికవేత్తల భాగస్వామ్యంతో, "ఎం.ఈ. ఫ్రెష్" మరియు "ఓ.ఎన్.ఈ."  వంటి స్వంత ఉత్పత్తుల విక్రయ కేంద్రాల ఏర్పాటు విధానం కింద, నాఫెడ్, ట్రైఫెడ్ మొదలైన వాటి ద్వారా, చిల్లర దుకాణాలు ప్రారంభించడం వంటి కార్యక్రమాల అమలు ప్రక్రియ కూడా చురుకుగా సాగుతోంది.
పునరుద్ధరణ ప్యాకేజీని అమలు చేయడం వల్ల, వ్యవసాయ రంగం, ప్రాజెక్టులు, కార్యక్రమాల నిర్వహణ, లాజిస్టిక్స్, సార్టింగ్, గ్రేడింగ్, విలువ జోడింపు, వ్యవస్థాపకత, మార్కెటింగ్ రంగాలలో ప్రత్యక్షంగా, పరోక్షంగా ఉపాధి లభిస్తుంది.
జి.ఐ. ట్యాగింగ్ తో పాటు దేశ విదేశాల్లోని పలు ప్రాంతాల్లో ఈశాన్య ప్రాంత సేంద్రీయ ఉత్పత్తుల మార్కెటింగ్, ఈ ఉత్పత్తుల ఎగుమతులను పెంపొందించి, ఈశాన్య ప్రాంత రైతుల ఆర్థిక స్థితిని మెరుగుపరుస్తాయి.
రహదారి రవాణా, హైవేల మంత్రిత్వ శాఖ
ఎన్హెచ్-275లోని బెంగుళూరు నిడఘట్ట సెక్షన్లోని ఆరు లేనింగ్లు అనేక వాగ్దానాలతో ముందుకు సాగుతున్నాయని శ్రీ నితిన్ గడ్కరీ చెప్పారు.
21వ శతాబ్దపు కొత్త భారతదేశం ప్రపంచంలోనే అత్యుత్తమ మౌలిక సదుపాయాలను నిర్మించడంపై దృష్టి సారించిందని కేంద్ర రోడ్డు రవాణా మరియు రహదారుల శాఖ మంత్రి శ్రీ నితిన్ గడ్కరీ అన్నారు. ఎన్హెచ్-275లోని బెంగుళూరు నిడఘట్ట సెక్షన్ను ఆరు లేనింగ్ల కోసం ప్రాజెక్ట్ చాలా వాగ్దానాలతో ముందుకు సాగుతున్నదని ఆయన వరుస ట్వీట్లలో పేర్కొన్నారు.
బెంగళూరు నుండి నిడగట్ట సెక్షన్ ఎన్హెచ్-275లో భాగమని శ్రీ గడ్కరీ చెప్పారు. ఇది బెంగళూరు సౌత్ జోన్లోని పంచముఖి టెంపుల్ జంక్షన్ దగ్గర నుండి ప్రారంభమై నిడగట్ట ముందు ముగుస్తుంది. ఈ రహదారి బిడాడి, చన్నపటన, రామనగర పట్టణాల గుండా వెళుతుంది. ఇది ఆసియాలో అతిపెద్ద సిల్క్ కోకోన్ల మార్కెట్ను కలిగి ఉంది మరియు దేశంలోని ఏకైక రాబందుల అభయారణ్యంకి ప్రవేశాన్ని అందిస్తుంది మరియు శ్రీరంగపట్నం, మైసూర్, ఊటీ, కేరళ మరియు కూర్గ్ లను కలుపుతుందని వివరించారు.
ప్రాజెక్ట్ పూర్తయిన తర్వాత ప్రస్తుత ప్రయాణ సమయాన్ని 3 గంటల 90 నిమిషాలకు తగ్గించడం వల్ల ఇంధన వినియోగం & కార్బన్ ఉద్ఘారాలు తగ్గుతాయని మంత్రి చెప్పారు. ప్రమాదాలు తొలగించేందుకు అట్-గ్రేడ్ జంక్షన్లను తొలగించడం, వాహన అండర్పాస్లు/ ఓవర్పాస్లను అందించడం వంటి రహదారి భద్రత మెరుగుదలలతో ఈ ప్రాజెక్టుపై ప్రత్యేక శ్రద్ధ తీసుకున్నట్లు ఆయన చెప్పారు.
బిడడి, రాంనగర, చన్నరాయపట్నం, మద్దూరు, మాండ్య మరియు శ్రీరంగపట్నం వంటి పట్టణాల మొత్తం 51.5 కి.మీ పొడవునా ట్రాఫిక్ రద్దీని తగ్గించడానికి మరియు ఆరోగ్యం, పర్యావరణం & రహదారి భద్రతకు భరోసా ఇవ్వడానికి ఈ 6 బైపాస్లు భావిస్తున్నట్లు శ్రీ గడ్కరీ తెలియజేసారు.
'సబ్కా సాథ్, సబ్కా వికాస్' వాగ్దానాన్ని అందజేస్తూ ప్రధాన మంత్రి శ్రీ నరేంద్ర మోదీ దార్శనికతతో కూడిన నాయకత్వంలోని ఎంఓఆర్టీహెచ్ టీమ్ దేశం నలుమూలలలో ఇటువంటి అనేక చైతన్యవంతమైన ప్రాజెక్టులను పూర్తి చేసి ప్రజలకు శ్రేయస్సును అందించేందుకు 24 గంటలూ కృషి చేస్తోందని ఆయన అన్నారు.
ప్రధాన మంత్రి కార్యాలయం
బిహార్ లోని అనేక జిల్లాల లో తుఫానుమరియు పిడుగు పాటు ఘటన ల కారణం గా ప్రాణ నష్టం వాటిల్లడం పట్ల సంతాపాన్ని వ్యక్తంచేసిన ప్రధాన మంత్రి
బిహార్ లోని అనేక జిల్లాల లో గాలివాన మరియు పిడుగు పాటు ఘటన ల కారణం గా ప్రాణ నష్టం వాటిల్లడం పట్ల ప్రధాన మంత్రి శ్రీ నరేంద్ర మోదీ సంతాపాన్ని వ్యక్తం చేశారు. స్థానిక పాలన యంత్రాంగం పూర్తి తత్పరత తో సహాయ కార్యక్రమాల ను చేపడుతోంది అని ఆయన అన్నారు.
ప్రధాన మంత్రి ఒక ట్వీట్ లో –
‘‘బిహార్ లోని అనేక జిల్లాల లో గాలివాన మరియు పిడుగు లు పడ్డ ఘటనల లో చాలా మంది మృత్యువు బారిన పడడం తో అత్యంత దు:ఖం కలిగింది. ఈ అపారమైన దు:ఖాన్ని భరించేటటువంటి శక్తి ని శోక సంతప్త కుటుం బాల కు ఆ ఈశ్వరుడు ప్రసాదించు గాక. రాష్ట్ర ప్రభుత్వం పర్యవేక్షణ లో స్థానిక పాలన యంత్రాంగం రక్షణ మరియు సహాయక కార్యకలాపాల లో తలమునకలు గా ఉంది.’’ అని పేర్కొన్నారు.
(
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
ఆగస్టు 20  నుండి కిలో రూ.40 రిటైల్ ధరకు టమోటాల విక్రయం
- ఎన్.సి.సి.ఎఫ్, నాఫెడ్ ద్వారా తక్కువ ధరకు అమ్మకాలు
టోకో, రిటైల్ మార్కెట్లలో టమోటా ధరలు తగ్గుముఖం పట్టిన దృష్ట్యా 2023 ఆగస్టు 20 నుండి కిలో టమోటా రూ.40/- రిటైల్ ధరకు విక్రయించాలని వినియోగదారుల వ్యవహారాల శాఖ ఎన్.సి.సి.ఎఫ్, నాఫెడ్ సంస్థలను ఆదేశించింది. ఢిల్లీ-ఎన్సీఆర్లో టమోటాల రిటైల్ విక్రయం జూలై 14, 2023 నుండి ప్రారంభమైంది. ఈ రోజు వరకు దేశంలోని ప్రధాన వినియోగ కేంద్రాల్లోని రిటైల్ వినియోగదారులకు నిరంతరం పంపిణీ చేయబడే రెండు ఏజెన్సీల ద్వారా 15 లక్షల కిలోల టమోటాలు కొనుగోలు చేయబడ్డాయి. ఢిల్లీ-ఎన్సీఆర్, రాజస్థాన్ , ఉత్తరప్రదేశ్ , బీహార్  తదితర ప్రాంతాలలో రిటైల్ టొమాటో విక్రయాలు జరిగాయి. ఎన్.సి.సి.ఎఫ్ మరియు నాఫెడ్ ద్వారా సేకరించిన టమోటాల రిటైల్ ధర మొదట్లో కిలోకు రూ.90/-గా నిర్ణయించబడింది, ఇది వినియోగదారులకు ప్రయోజనం కలిగించే విధంగా ధరల తగ్గుదలకు అనుగుణంగా వరుసగా మరింతగా తగ్గించబడింది. చివరిగా 15.08.2023న కిలో టమోటా ధరను రూ.50/-కి తగ్గించడం జరిగింది, ఇది 20.08.2023 నుంచి కిలోకు రూ.40/-కి తగ్గనుంది. వినియోగదారుల వ్యవహారాల శాఖ ఆదేశాల మేరకు, ఎన్సిసిఎఫ్ మరియు నాఫెడ్ గత నెలలో రిటైల్ ధరలు గరిష్ఠంగా పెరిగిన ప్రధాన వినియోగ కేంద్రాలలో ఏకకాలంలో చేరవేడయడానికి ఆంధ్రప్రదేశ్, కర్ణాటక మరియు మహారాష్ట్రలోని మండీల నుండి టమోటా సేకరణను ప్రారంభించిన విషయం గుర్తుండే ఉంటుంది.
ఆరోగ్య, కుటుంబ సంక్షేమ మంత్రిత్వ శాఖ
భారత్ లో కొత్త కేసుల్లో భారీ తగ్గుదల; గత 24 గంటల్లో 16,311 కొత్త కేసులు
229 రోజుల తరువాత మరణాలు 170 లోపు
భారతదేశంలో రోజువారీ కొత్త కొవిడ్ కేసులు తగ్గుదల బాటలో సాగుతున్నాయి. గడిచిన 24 గంటలలో 16,311 కొత్త కేసులు నమోదయ్యాయి.
దేశంలో రోజువారీ మరణాలు కూడా భారీగానే తగ్గుతూ వస్తున్నాయి. 229 రోజుల తరువాత మొదటి సారిగా 170 లోపు మరణాలు నమోదయ్యాయు. కొత్త కేసులు తగ్గుతూ రావటం, కోలుకుంటున్నవారి శాతం పెరుగుతూ రావటం వలన దేశంలో చికిత్సపొందుతూ ఉన్న కోవిడ్ బాధితుల సంఖ్య తగ్గుతోంది.
భారత్ లో చికిత్సలో ఉన్నవారి సంఖ్య తగ్గుతూ ప్రస్తుతం 2.25 లక్షల లోపుకు తగ్గి 2,22,526కు చేరింది. ఇది మొత్తం కోవిడ్ పాజిటివ్ కేసులలో కేవలం 2.13% మాత్రమే. గత 24 గంటలలో 16,959 మంది కోవిడ్ నుంచి కోలుకున్నారు. దీనివలన చికిత్సపొందుతున్నవారిలో నికర తగ్గుదల 809 కనబడింది.
ఇప్పటివరకు దేశవ్యాప్తంగా కోవిడ్ నుంచి కోలుకున్నవారి సంఖ్య 10,092,909 గా నమోదైంది. కోలుకున్నవారికి, చికిత్సలో ఉన్నవారికీ మధ్య తేడా పెరుగుతూ వస్తోంది. ఇది 99 లక్షలకు చేరువవుతూ 98,70,383 కు చేరింది కోలుకున్నవారి శాతం ఈ రోజుకు 96.43% అయింది. ఇది ప్రపంచంలోనే అత్యధికం కావటం విశేషం. కొత్తగా కోలుకున్నవారిలో 78.56% మంది కేవలం 10 రాష్ట్రాలు, కేంద్రపాలిత ప్రాంతాలకు చెందినవారే. కేరళలో అత్యధికంగా 4,659 మంది కోలుకోగా, ఆ తరువాత స్థానంలో ఉన్న మహారాష్ట్రలో 2,302 మంది, చత్తీస్ గడ్ లో 962 మంది కోలుకున్నారు.
కొత్తగా కోవిడ్ గా నిర్థారణ అయిన కేసులలో 80.25% కేవలం 9 రాష్ట్రాలకు చెందినవి కాగా అందులో కేరళలో 4,545 కేసులు, ఆ తరువాత మహారాష్ట్రలో 3,558 కేసులు నమోదయ్యాయి.
గత 24 గంటలలో 161 మంది కోవిడ్ బాధితులు మరణించగా, అందులో 69.57% మరణాలు కేవలం ఆరు రాష్టాలలోనే నమోదయ్యాయి. మహారాష్టలో అత్యధికంగా 34 మరణాలు నమోదు కాగా కేరళలో 23 మంది, పశ్చిమ బెంగాల్ లో 19 మంది చనిపోయారు.